[{"text_idx": "#000001", "text": "Arrasateko Eguzki dorrea berritu du ULMAk"}, {"text_idx": "#000002", "text": "Eguzki dorreak, Arrasateko eraikinik ezagunenetakoak, bere irudia berritu du. Dorrea 1971n eraiki zen, eraikin altuak eginez lekurik txikiena okupatu eta inguruko berdeguneak maximizatzeko joerari jarraituta. Ia 50 urte dauka eta herriko eraikinik altuena izaten jarraitzen du, bere 20 solairuei esker. Denborak egin du azken urteetan eraikinean hainbat lan egin behar izatea, sortzen ziren arazoak konpontzeko, esaterako hezetasunak, pitzadurak, fatxadatik gresiteak askatzea, etab. Esku hartze horiekin, eraikina osorik eraberritu eta bigarren gaztaro bat emateko erabakia atzeratzea baino ez zen lortu."}, {"text_idx": "#000003", "text": "Ez da erraza izan hainbeste etxe jabe ados jartzea eta denon artean adostea eraikina behin betiko birgaitzeko eta konponketa partzialetarako etengabe egin beharreko gastu gehiagorik ez egiteko irtenbiderik hoberena. Lan hori egiteko obra batzorde bat eratu zen, eta batzordeak erabaki zuen LKS KREAN enpresaren laguntza edukitzea, tamaina handiko proiektuetan soberako esperientzia duen enpresa baita."}, {"text_idx": "#000004", "text": "Hainbat helburu izan dira behin betiko birgaikuntza honekin bilatu direnak; batetik, eraikinaren efizientzia energetikoa hobetu nahi izan da, bestetik hezetasunak eta kondentsazioak ezabatu, eta higiezinaren estetika hobetu ere nahi izan da. Bilatzen ziren helburuak ikusita, ULMAren fatxada aireztatuaren onurak aukeratu ziren, beste lan batzuekin batera, hala nola garajeetako sabaien isolamendua lehen solairua termikoki isolatzeko, barruko patioen eta balkoien isolamendua, eta mugimendu detektagailuen eta kontsumo txikiko bonbillen instalazioa. Proiektua gauzatzeko, obra batzordeak honelako birgaitze lanetan esperientzia duen inguruko enpresa bat nahi zuen. Hainbat aukerak baloratu ondoren, Construcciones Artzamendi enpresa aukeratu zen. Artzamendi eta ULMA enpresek Zerbitzu Integrala eskaini dute, proiektuaren fase guztiak hartuta, eta zerbitzu hori prozesuan inplikatutako guztien onerako izan da: Arkitektoak, enpresa eraikitzailea, instalatzaileak eta etxebizitzen jabeak. Zerbitzua funtsezkoa izan da proiektuaren arrakastarako."}, {"text_idx": "#000008", "text": "Nabarmena da Eguzki dorreko bizilagunen asebetetzea. Esan dutenez, birgaikuntzarekin aldaketa handia nabaritu dute etxe barruko erosotasunean, batez ere eguraldi txarra egiten duenean. Goizean etxea egurastu ondoren, tenperatuta 19-20 gradu izatera bueltatzen da segituan. Nabaritzen da barruko beroa mantentzen dela arazorik gabe eta isolamendu termikoa hobetzen dela berogailuan aurreztuta."}, {"text_idx": "#000009", "text": "Eguzki Dorreko bizilagun batek esaten zigun moduan: \u201cObrak 2017ko urrian hasi ziren eta lehen fasea bukatuta zegoenean alde horretako bizilagunak nabarmen hasi ziren jada nabaritzen etxe barruko tenperatura aldaketak. Obra normaltasunez egin da, zarata eta hautsaren aldetik ohiko molestiekin, baina instalatzaileen jarrera beti ona izan da eta saiatu dira beti bizilagunen bizitza ahalik eta gutxien oztopatzen. Inbertsioa merezi du, 1. minututik nabaritzen baita desberdintasuna\u201d. Beste bizilagun batek esan digunez, neguan, goizetan alde handia nabaritzen du eraikina birgaitu aurretik zuen tenperaturarekin konparatuta. Altxatzen denean 21 graduko tenperatura dauka etxean, orain etxe barruan duen erosotasuna oso handia da. Udan ere desberdintasuna nabaritu du tenperaturan, \u201cetxea birgaikuntzaren aurretik baino gutxiago berotzen da. Estetikoki ere asko hobetu da. \u201cObra arazorik gabe egin da, eta ULMAko jendearen prestasuna oso ona izan da; esperientzia handia zuela ikusten zen."}, {"text_idx": "#000010", "text": "IKERLAN Zentro Teknologiaren egoitza nagusiaren eraberritzea da ULMA Architectural Solutionsek Arrasaten ere berriki egin duen beste birgaitze lan garrantzitsu bat. Eraikinak 6.000 m2 baino gehiago ditu fatxadan, eta 70eko hamarkadaren hasierako bitxi arkitektonikotzat jotzen da."}, {"text_idx": "#000011", "text": "ULMA Architectural Solutions, dorrearen birgaikuntza lanez arduratu den enpresa, ULMA Taldeko kidea da. Hau da, 5.500 pertsona baino gehiago, 900 milioi euro inguruko negozio bolumena eta mundu osoko 80 herrialde baino gehiagotan presentzia duen enpresa talde bateko kidea da."}, {"text_idx": "#000012", "text": "Intercooperacio\u0301n en el a\u0301mbito de la Inteligencia Artificial aplicada a la gestio\u0301n de flotas"}, {"text_idx": "#000013", "text": "Centro Stirling en colaboracio\u0301n con Fagor Smart Data Services, incorporara\u0301 tecnologi\u0301a de Inteligencia Artificial en la gestio\u0301n de la informacio\u0301n necesaria para optimizar la gestio\u0301n del transporte."}, {"text_idx": "#000017", "text": "Nerea Aranguren IDEKOko zuzendari kudeatzaile eta BAICeko lehendakariordearekin hitz egin dugu adimen artifizialarekin (AA) enpresek dituzten erronken inguruan eta industria-prozesu ezberdinetan AA nola ezartzen ari den azaldu digu."}, {"text_idx": "#000020", "text": "1. Inklusiorako beste pauso garrantzitsu bat\n3. MONDRAGONek BIHAR abiarazi du, adinekoak eta mendekotasuna dutenak etxean zaintzeko ekimena"}]